Λιλίτ Μπλεγιάν

Η **Λιλίτ Μπλεγιάν** (Αρμενικά: Լիլիթ Բլեյան, γεννημένη στις 2 Ιουνίου 1978) είναι μια Αρμένια τραγουδοποιός και τραγουδίστρια. Γράφει και ερμηνεύει τραγούδια στην αρμενική, την ισπανική και την αγγλική γλώσσα. Το πρώτο της άλμπουμ, το οποίο έχει τον τίτλο *In another City*, κυκλοφόρησε τον Νοέμβριο του 2011.     Ένα δεύτερο άλμπουμ της το οποίο περιέχει ισπανικά κυρίως τραγούδια κυκλοφόρησε τον Νοέμβριο του 2013. 

## Βιογραφία
Η Λιλίτ Μπλεγιάν γεννήθηκε στην πρωτεύουσα της Αρμενικής Σοβιετικής Σοσιαλιστικής Δημοκρατίας, το Γερεβάν, το 1978. Τα πρώτα της τραγούδια τα έγραψε πολύ νωρίς, όταν μετά βίας μπορούσε να μιλήσει. Αποφοίτησε από την τάξη βιολιού ενός μουσικού σχολείου και, όταν έφτασε σε ηλικία 14 ετών, άρχισε να τραγουδάει σε μια χορωδία δωματίου με το όνομα «Alan Hovhannes» στο Γερεβάν. Κατά τη διάρκεια της φοίτησής της στο σχολείο, η Μπλεγιάν άρχισε να μαθαίνει από μόνη της Ισπανικά, αφού την είχαν γοητεύσει κάποια ισπανικά τραγούδια. Αυτό το πάθος για τις ξένες γλώσσες την οδήγησε στο Κρατικό Πανεπιστήμιο του Γερεβάν, από το οποίο και αποφοίτησε με πτυχίο στην ισπανική και την αγγλική γλώσσα. Καθ' όλη τη διάρκεια των πανεπιστημιακών της σπουδών, συμμετείχε σε μουσικές εκδηλώσεις και παραστάσεις ως μέλος ενός ντουέτου το οποίο είχε σχηματίσε με μια φίλη της. Ωστόσο, η μουσική και η σύνθεση τραγουδιών παρέμεναν ένα απλό χόμπι κατά τη διάρκεια εκείνης της περιόδου.

Παράλληλα με τις σπουδές της στο πανεπιστήμιο του Γερεβάν, η Μπλεγιάν παρακολούθησε και ειδικά μαθήματα τηλεοπτικής δημοσιογραφίας και σύντομα έγινε ένα από τα νέα πρόσωπα του ανεξάρτητου τηλεοπτικού σταθμού A1plus στην πρωτεύουσα της Αρμενίας. Ξεκίνησε ως δημοσιογράφος και στη συνέχεια έγινε τηλεοπτική παρατηρήτρια και συντάκτρια ειδήσεων, ενώ παράλληλα πραγματοποιούσε και κάποια ατομικά πρότζεκτ για την αρμενική τηλεόραση.

Το 2010, κυκλοφόρησε ένα σινγκλ στα αρμενικά το οποίο έφερε τον τίτλο «Waiting Trains.». Το τραγούδι σημείωσε άμεση επιτυχία και οδήγησε την Μπλεγιάν να σκεφτεί το ενδεχόμενο να προχωρήσει στην ηχογράφηση ενός ολοκληρωμένου δικού της άλμπουμ. Το όνειρο αυτό έγινε πραγματικότητα το 2011, με το πρώτο της άλμπουμ, το οποίο φέρει τον τίτλο Քաղաքից քաղաք και αποτελείται από 9 ακουστικά τραγούδια στα αρμενικά και τα ισπανικά. Πολύ γρήγορα, αποφάσισε να εγκαταλείψει τη δημοσιογραφία και να αφοσιωθεί στη σύνθεση τραγουδιών και το τραγούδι.

Το δεύτερο άλμπουμ της, το οποίο φέρει τον τίτλο Տրամադրություն, αποτελείται κυρίως από ισπανικά και αγγλικά τραγούδια, κυκλοφόρησε στις 19 Νοεμβρίου 2013.

## Δισκογραφία

### ''In Another City'' (2011)

# Քաղաքից քաղաք – From Town to Town
# Տրամադրություն - Mood
# Սպասող գնացքներ – Waiting Trains
# Երազելով ծովի մասին – Dreaming of the Sea
# Մութ սենյակում – In a Dark Room
# Սպասելով ամռանը – Waiting for the Summer
# Հին հետքերով – Old Traces
# Siempre tu' (իսպաներեն) - Siempre tu'
# Սպասող գնացքներ (իսպաներեն) – Waiting Trains

### ''Paciencia'' (2013)

# El corazón como prisión
# Volverás
# Por el Mediterráneo
# Paciencia
# Coloreando
# Un Día
# Una semana en Barcelona
# Christmas Night
# El Después
# Castillo de arena
# Falling
# Siempre Tú (from the album “In another City”)
# Christmas Night – Armenian version

## Παραπομπές

Κατηγορία:Αρμένιοι τραγουδιστές
Κατηγορία:Αρμένιοι συνθέτες